หนูชอบปวดท้ายทอยแล้วก้อปวดหัวพร้อมกันเลย เวลาปวดหัวปวดท้ายทอยทีไรตาพล่ามั่วตลอดค่ะ อยากทราบว่าเกิดจากอะไรค่ะ หรือเป็นเพราะหนูแพ้ยาคุมค่ะ.
สวัสดีค่ะ การวินิจฉัยที่เป็นไปได้1.ปวดหัวจากการใช้งาน คือการปวดกล้ามเนื้อรอบๆบริเวณศีรษะ เช่นปวดรอบเบ้าตา ปวดตรงท้ายทอย ตาอาจพร่าได้เป็นระยะในกรณีที่ใช้สายตามากๆร่วมด้วย2.ปวดหัวไมเกรน คือ ปวดหัวที่เกิดจากการทำงานของสารสื่อประสาทที่ผิดปกติ มักเกิดในผู้หญิงอายุน้อย อาจจะปวดได้ตั้งแต่ปานกลางถึงรุนแรงมาก มักปวดข้างเดียว และมีคลื่นไส้ร่วมด้วย3.ปวดหัวจากภาวะในสมอง เช่น มีเนื้องอกในสมอง มีเลือดออกในสมอง มักมีความผิดปกติของระบบประสาทอื่นๆด้วยเช่น แขนขาอ่อนแรง อาเจียนพุ่ง หน้าเบี้ยว ปากเบี้ยว หมดสติการปวดหัวจากยาคุมนั้นสามารถเกิดได้ แต่ไม่ใช่ผลข้างเคียงที่เกิดได้บ่อยหรือเกิดเป็นหลัก ในกรณีนี้แนะนำหาสาเหตุอื่นที่เป็นไปได้ก่อนดังกล่าวไปการดูแลตัวเองเบื้องต้น พักการใช้สายตามากๆเช่นการเล่นมือถือ หรือดูจอคอมพิวเตอร์นานๆ ฝึกการขยับกล้ามเนื้อคอบ่อยๆ ไม่ให้กล้ามเนื้อเกิดการตึงตัว นอนหลับพักผ่อน รับประทานยาแก้ปวด ยาแก้อักเสบที่ไม่ใช่สเตียรอยด์ได้ควรไปพบแพทย์เมื่อปวดหัวมากขึ้นเรื่อยๆ ปวดมากที่สุดในชีิวิต ไม่ทุเลาหลังพักหรือกินยา ปวดจนต้องตื่นขึ้นมากลางดึก แขนขาอ่อนแรง หน้าเบี้ยว ปากเบี้ยว พูดไม่ชัด อาเจียนมากและอาเจียนพุ่ง หมดสติ